Sverrir Einar Eiríksson hefur sent frá sér yfirlýsingu í kjölfar umfjöllunar fjölmiðla um stefnu hans á hendur fyrirtækinu , Skorra Rafni Rafnssyni og Jumdon Micro Finance Ltd . Höfðaði Sverrir mál gegn þeim til þess að fá þriðjungseignarhlut sinn í Hraðpeningum viðurkenndan . Hann segir að allur fjárhagslegur ávinningur af málssókninni muni renna til Barnaspítala Hringsins og ABC barnahjálpar . Sverrir segir meðal annars að Skorri Rafn hafi sölsað undir sig allt hlutafé Hraðpeninga ehf. með ósvífnum hætti . Skorri hafi breytt hluthafaskrá fyrirtækisins með þeim hætti að hann færði hlutafjáreign Sverris yfir á sitt eigið nafn án nokkurrar heimildar . Þetta hafi Skorri gert í algjöru heimildarleysi . „ Fyrir mitt leyti snýst málsóknin fyrst og fremst um að borin sé virðing fyrir grundvallaratriðum í viðskiptum milli fólks og staðfestingu á að treysta megi á íslenskan félagarétt . Til að undirstrika það hef ég ákveðið að láta Barnaspítala Hringsins og ABC barnahjálp njóta alls fjárhagslegs ávinnings af niðurstöðu málsins . Sú ákvörðun byggir einnig á því að markaðssetning Hraðpeninga var mér ekki að skapi enda var hún úr takti við þær ákvarðanir sem voru teknar við stofnun félagsins , “ segir Sverrir Einar . Segir Skorra hafa misnotað aðstæður Í yfirlýsingunni fer hann yfir málið og segir að hann hafi stofnað Hraðpeninga ásamt fyrrum viðskiptafélögum sínum , þeim Gísla Rúnari Rafnssyni og Skorra Rafni Rafnssyni , í desember árið 2009 með jöfnum eignarhlutföllum . Tilgangur félagsins hafi fyrst og fremst verið að standa að lánastarfsemi eða svökölluðum smálánum . Sverrir segir að allt hlutafé hafi verið greitt við stofnun eins og fram komi í stofngögnum . Skömmu eftir stofnun fyrirtækisins hafi hann haldið til útlanda að sinna sameiginlegum verkefnum þeirra þriggja . Hann hafi því hvort verið í aðstöðu til að fylgjast nægjanlega með gangi mála né að koma að markaðssetningu Hraðpeninga og stefnu félagsins almennt . Hann hafi lagt allt traust á viðskiptafélaga sína . „ Skorri Rafn misnotaði sér með ósvífnum hætti þessar aðstæður og það traust og trúnað sem honum var sýndur , með því að sölsa undir sig allt hlutafé Hraðpeninga ehf. eftir að ljóst var að félagið skilaði verulegum hagnaði allt frá upphafi . Skorri Rafn hefur viðurkennt að hafa breytt hluthafaskrá Hraðpeninga ehf. með þeim hætti að hann færði hlutafjáreign mína yfir á sitt eigið nafn . Þetta gerði hann án nokkurrar heimildar og var mér ekki tilkynnt það með nokkrum hætti , “ segir Sverrir . „ Með stefnu minni krefst ég þess að Skorri Rafn Rafnsson bæti það tjón sem hann olli mér með saknæmu og ólögmætu athæfi sínu og mun allur fjárhagslegur ávinningur , sem fyrr segir , renna til Barnaspítala Hringsins og ABC barnahjálpar , “ segir Sverrir að lokum .